PATVIRTINTA

Prienų r. savivaldybės administracijos

Švietimo skyriaus vedėjo

2018 m. sausio 26 d.

įsakymu Nr. StĮ-28

**PRIENŲ RAJONO MOKINIŲ FIZIKOS OLIMPIADOS**

**NUOSTATAI**

**I SKYRIUS**

**BENDROSIOS NUOSTATOS**

1. Prienų rajono mokinių fizikos olimpiados (toliau – Olimpiados) nuostatai reglamentuoja olimpiados tikslus, dalyvius, registraciją į olimpiadą, olimpiados užduotis, vertinimą ir nugalėtojų apdovanojimą.

2. Olimpiadą organizuoja fizikos mokytojų metodinis būrelis ir Prienų švietimo pagalbos tarnyba.

**II SKYRIUS**

**OLIMPIADOS TIKSLAI**

3. Skatinti mokinių domėjimąsi fizika, motyvaciją gilinti ir plėsti šio mokslo žinias.

4. Atrinkti mokinius į fizikos olimpiados respublikinį etapą.

**III SKYRIUS**

**OLIMPIADOS DALYVIAI**

5. Olimpiadoje dalyvauja Prienų rajono savivaldybės bendrojo ugdymo mokyklų 8–12 klasių mokiniai.

6. Olimpiadoje dalyvauja ne daugiau kaip po du aštuntų klasių mokinius iš kiekvieno klasių komplekto.

7. 9–12 klasių mokinių, dalyvaujančių olimpiadoje, skaičius neribojamas.

**IV SKYRIUS**

**REGISTRACIJA Į OLIMPIADĄ**

8.Mokiniai į olimpiadą registruojamilikus ne mažiau kaip savaitei iki olimpiados elektroniniu paštu svietimocentras@prienai.lt, nurodant mokinio mokyklą, vardą, pavardę, klasę, parengusio mokytojo vardą ir pavardę.

**V SKYRIUS**

**OLIMPIADOS UŽDUOTYS**

9. Aštuntųjų klasių mokiniai atlieka Prienų rajono savivaldybės fizikos mokytojų metodinio būrelio parengtas užduotis (parengiamos 5 užduotys ir jų vertinimo instrukcija).

10. 9–12 klasių mokiniai atlieka užduotis, kurias paruošia ir atsiunčia Lietuvos mokinių neformaliojo švietimo centras.

 11. 9–12 klasių mokiniams papildomai pateikiamos Prienų rajono savivaldybės fizikos mokytojų metodinio būrelio narių parengtos užduotys:

11.1. 9–10 klasių mokiniams pateikiama po 2 papildomas užduotys, kurių teisingas atlikimas vertinamas po 5 taškus;

11.2. 11–12 klasių mokiniams pateikiama po 1 papildomą užduotį, kurių teisingas atlikimas vertinamas 10 taškų.

12. Užduočių atlikimo trukmė – 4 valandos.

13. Olimpiados metu mokiniai gali naudotis savo atsineštais formulynais.

**VI SKYRIUS**

**DARBŲ VERTINIMAS IR NUGALĖTOJŲ APDOVANOJIMAS**

14. Darbus vertina Prienų rajono savivaldybės administracijos švietimo skyriaus vedėjo įsakymu sudaryta vertinimo komisija.

15. Mokiniai, olimpiados metu surinkę daugiausiai taškų ir kiekvienoje klasėje užėmę I–III vietas, apdovanojami Prienų rajono savivaldybės administracijos Švietimo skyriaus padėkos raštais.

16. Mokiniai, užėmę I-ąsias vietas, apdovanojami Prienų švietimo pagalbos tarnybos prizais.

17. Visi mokiniai, surinkę daugiau kaip 5 taškus, apdovanojami Prienų švietimo pagalbos tarnybos padėkos raštais.

18. 9–12 klasių mokinių darbai tolesnio etapo atrankai siunčiami vadovaujantis LMNŠC direktoriaus patvirtintomis Lietuvos mokinių fizikos olimpiados sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_